open-index/open-wikipedia-markdown huggingface dataset:
Undo

**«Undo»** er en svensk popballade fra 2014, komponert av Fredrik Kempe, David Kreuger og Hamed «K-One» Pirouzpanah. Sangen ble fremført av Sanna Nielsen og vant svenske Melodifestivalen i 2014 og var Sveriges bidrag i Eurovision Song Contest samme år i København. Der endte den på tredjeplass i finalen.

## Bakgrunn
Låten var en av deltakerne i Melodifestivalen 2014 og er komponert av låtskriverveteranene Fredrik Kempe, David Kreuger og Hamed «K-One» Pirouzpanah. Kempe hadde tidligere vunnet Melodifestivalen tre ganger: «Hero» (2008), «La voix» (2009) og «Popular» (2011). Til å fremføre låten hadde låtskriverne hentet Sanna Nielsen som selv hadde deltatt i Melodifestivalen seks ganger tidligere. Dette ble første gang hun vant konkurransen.

«Undo» deltok i den andre delfinalen i Linköping 8. februar 2014, der den vant og kvalifiserte seg til finalen i Friends Arena i Stockholm lørdag 8. mars. Etter juryavstemningen lå sangen på andreplass, men vant telefonavstemningen og vant sammenlagt – bare to poeng foran Ace Wilder og «Busy Doin' Nothin'». Dette var den knappeste seieren i konkurransen på mange år. Med seieren ble «Undo» Sveriges bidrag til Eurovision Song Contest 2014 i Danmark.

### Eurovision Song Contest
I Eurovision Song Contest 2014 i København deltok Sverige i den første semifinalen tirsdag 6. mai 2014. Der endte sangen på andreplass og kvalifiserte seg til finalen lørdag 10. mai 2014. I finalen var «Undo» det 13. bidraget ut på scenen av 26 deltakere. I avstemningen fikk sangen 218 poeng og endte på tredjeplass. Sverige fikk tre 12-poengere, fra Danmark, Romania og Ukraina.

## Utgivelse
«Undo» ble gitt ut via digital nedlastning 23. februar 2014 og siden som digital EP og CD-singel. Sangen var også med på Nielsens album, *7*, som ble utgitt senere i 2014.

### Sporliste
Digital EP:

CD-singel utgitt i Sverige, Tyskland, Sveits og Østerrike:

 
Skandinavisk digital nedlastning med remikser:

## Listeplasseringer
«Undo» nådde en på andreplass på den svenske singellisten og toppet Svensktoppen. Den gikk også inn på flere europeiske hitlister og Australias hitliste etter Eurovision Song Contest. 

## Referanser
Charel Gaspar

**Charel Gaspar** (født 1991) er en luxembourgsksk friidrettsutøver som konkurrerer i sprintløp og høydehopp. Hans fremste internasjonale meritt er gull i høydehopp ved Det europeiske småstatsmesterskapet i friidrett 2018. 

## Idrettskarriere
;2015
Gaspar ble nasjonal mester i høydehopp innendørs i 2015. Han deltok i friidrett under Europalekene 2015, og kom der på åttendeplass i høydehopp, og deltok også på Luxembourgs stafettlag på 4 x 400 meter, som kom på niendeplass. 

;2016
Han deltok i Det europeiske småstatsmesterskapet i friidrett 2016, og kom der på sjuendeplass i høydehopp. 

;2017
Den 16. juli 2017 ble han nasjonal mester i høydehopp utendørs, med 2,02 meter. 

;2018
Han ble nasjonal mester i høydehopp innendørs for andre gang i 2018. I Det europeiske småstatsmesterskapet i friidrett 2018 vant han høydehopp, med ny personlig rekord på 2,10 meter. 

## Referanser


## Eksterne lenker
*
Johan Moses Møller

**Johan Moses Møller** (1832–1919) var en norsk politiker (H) og handelsmann. Han var stortingsmann for Søndre Trondhjems amt (Sør-Trøndelag) fra 1877 til 1879.

Han var sønn av døveskolelærer Peter Christian Møller og hustru Beate Marie Worm Sivertsen. Faren underviste ved døveskolen som farbroren Andreas Christian Møller drev i Trondhjem. A.C. Møller skole bærer fortsatt hans navn.

Møller kom til Bjørnør i 1852, 20 år gammel, som bestyrer av landhandelen på Kråkøya. I 1857 kjøpte han handelsstedet Ramsøya i Bjørnør med fiskehandel, dampskipsekspedisjon, poståpneri og gårdsbruk. Han hadde egne fartøyer som fraktet fisk fra Nord-Norge til Ramsøya, hvor den ble tilvirket som klippfisk.

Han giftet seg i 1864 med Julie Fredrikke Brun, datter av sjømann Johannes Finne Brun og hustru Marit Jørgensdatter Øyen. Hennes farfar var sogneprest og stortingsmann Svend Busch Brun. Johan og Julie fikk åtte barn, som alle vokste opp. Datteren Gudrun Møller ble gift med NSB-direktør Eivind Heiberg. Møller ble også far til tre barn før han giftet seg.

Møller var medlem av herredsstyret i Bjørnør, deretter i Osen etter herredsdelingen, i over 30 år. Han var ordfører i Bjørnør 1884–1885 og 1890–1891 samt ordfører i Osen 1892–1893 og 1896–1901. Møller var valgmann for Bjørnør prestegjeld ved stortingsvalgene i 1865, 1873, 1876, 1879 og 1891, som høyremann. Han ble valgt til stortingsmann for perioden 1877–1879 og satt i Stortingets næringskomité. Han ble fritatt fra å møte under 1879-sesjonen av hensyn til forretninger, og lot Johan Richter ta sete for seg.

I 1884 etablerte han også en havariforretning, hvor han hadde agentur for et titall norske og utenlandske sjøforsikringsselskaper langs kysten mellom Stad og Murmansk. Møller fortsatte denne forretningen etter at han solgte handelsstedet på Ramsøya og flyttet tilbake til Trondhjem i 1909. Han utførte sitt siste havarioppgjør et par år før sin død i 1919.

## Referanser


## Eksterne lenker
*
Østerriksk vin

**Østerrikske viner**, omfatter i det vesentlige hvite, men også cirka 20 % røde viner. Det produseres vin i flere ulike regioner i Østerrike, fra Weinviertel lengst i nord til Vulkanland i det sørlige Steiermark. I Østerrike bruker man 35 ulike druesorter i produksjonen av såkalt «offisielt kvalitetsgodkjent vin»; *Qualitätswein, Prädikatswein* og Landwein. Den lokale druesorten Grüner Vetliner står for rundt 1/3 av den totale drueproduksjonen. Andre sorter som blir brukt i vinproduksjon er: Riesling, Pinot Blanc, Chardonnay, Muskateller, Traminer, Pinot Noir, Merlot, Cabernet Sauvignon og Syrah. Det mest populære røde druene er Zweigelt og Blaufränkisch. 

Østerrike kan deles inn i følgende 4 regioner og 19 underregioner, hvorav de viktigste er:
* **Steiermark** - Weststeiermark, Südsteiermark og Südoststeiermark.
* **Burgenland** - Südburgenland, Mittelburgenland, Neusiedlersee-Hügelland og Neusiedlersee.
* **Niederösterreich** - Thermenregion, Carnuntum, Weinviertal Bergland, Wagram (tidligere Donauland), Traisental, Wachau, Kremstal og Kamptal . 
***Wien**.

## Referanser
Sajid Javid

**Sajid Javid** (født 5. desember 1969 i Rochdale i Lancashire i England) er en britisk konservativ politiker. Han har vært parlamentsmedlem siden 2010 og har hatt flere ministerposter. Han ble den første asiat og muslim som statsråd i en av de fire viktigste kabinettpostene i den britiske regjeringen da 30. april 2018 ble innenriksminister i regjeringen til statsminister Theresa May. Fra juli 2019 til februar 2020 var han finansminister i Boris Johnsons regjering. I juni 2021 ble han helse- og omsorgsminister.

## Liv og virke
### Bakgrunn
Javid er sønn av en pakistaner som innvandret til Storbritannia i 1961. Faren arbeidet på fabrikk og som bussjåfør. Familien flyttet til Bristol, der familien drev en forretning som solgte dametøy og der Javid gikk på skole.

Javid studerte statsvitenskap og økonomi ved University of Exeter. Etter studiene begynte han i bankbransjen. Javid arbeidet for Chase Manhattan Bank i New York. Deretter begynte han i Deutsche Bank, blant annet med en periode i Singapore. Han sluttet i 2009 for å satse på politikken. Alt som ung beundret han Margaret Thatcher.

### Politisk karriere
Javid tilhører Det konservative parti. I 2010 vant han valgkretsen Bromsgrove i Worcestershire. Javid vant valgkretsen på nytt i 2015 og ved parlamentsvalget i 2017, da han fikk 62 % av stemmene.

I 2012 fikk Javid en post som juniorminister (*economic secretary*) i Finansdepartementet, en post han hadde fram til han i 2013 ble *financial secretary* i samme departement. En kort periode fra april til juli 2014 var han likestillingsminister. I 2014 ble han også medlem av Privy Council. Fra april 2014 fram til mai 2015 var han kulturminister. Så skiftet han departement og ble minister for næringsliv, innovasjon og ferdigheter. I juli 2016 skiftet han igjen statsrådspost og ble kommunalminister.

Etter at Amber Rudd gikk av som innenriksminister etter å ha forledet Underhuset i Windrush-skandalen, etterfulgte Javid henne i Innenriksdepartementet. Javid ble dermed den første muslim til å inneha en av de fire viktigste ministerpostene i det britiske kabinettet (*Great Offices of State*).

Javid tilhører høyresiden i det konservative partiet. I folkeavstemningen om Storbritannias EU-medlemskap i 2016 støttet han forbli-siden, men uten entusiasme, og siden har han støttet de som ønsker å forlate EU. Da Boris Johnson dannet regjering i juli 2019, ble Javid finansminister.

Javid har beskrevet seg selv som ikke-praktiserende muslim. Han er kjent for sin støtte til Israel.

## Referanser


## Eksterne lenker
* 
* 
*
Vokalgruppa Fløyel

**Vokalgruppa Fløyel** er en norsk vokalgruppe etablert i Hønefoss i 2007. Deres konsept er historiske kabareter fra et kvinneperspektiv.

Vokalgruppa Fløyel ønsker å formidle kulturhistorie gjennom sang, musikk og dans med tidsriktige kostymer, frisyrer, rekvisitter, lysbilder, film og utstillinger. De ønsker å gi publikum vakre og humoristiske musikalske opplevelser krydret med fakta og anekdoter fra perioden.

## Medlemmer

### Medlemmer per 2019

* Gøril Fauske
* Dagny Krogness
* Marit Synnøve Vestøl
* Sigrid Burheim
* Grethe Ghanizadeh
* Kjersti Røgeberg
* Wenche Kaumer
* Lill Sigrid Bø Solhjem
* Tine Holm-Hansen
* Line Christence Mohn Gallagher
* Kjersti Ryan Aasekjær
* Marianne Gundhus
* Anne Berit Rolid Fikerud
* Ellen Guldal Miksch
* Marie Gåsvik (dirigent)

### Medlemmer per 2016
* Marie Gåsvik – sopran, kunstnerisk leder
* Marianne Gundhus – mezzo
*Gøril Fauske
* Marit Synnøve Vestøl – alt

## Forestillinger
* 2012: *Mens gutta var på skauen* – kabaret som handlet om kvinnenes krigshistorie i Norge
* 2016: *Fløyel i Paris* – kabaret med handling lagt til Paris under La Belle Époque, og med skuespiller Minken Fosheim som gjennomgangsfigur

## Referanser


## Eksterne lenker

* Fløyel - Hjemmeside 
* Fløyel - Facebook 
* Fløyel - YouTube  
* Fløyel - Google+
* Fløyel - Instagram

__INGENSEKSJONSREDIGERING__
Abels gate (Bergen)

**Abels gate** (3-5) er en kort vei mellom Haugeveien og Nordnesveien, beliggende på Nordnes i Bergenhus bydel, Bergen.

## Historie
Oppkalt 1891 etter matematikeren Niels Henrik Abel (1802–29).

## Referanser
Badstustredet

**Badstustredet** (1–7, 2–8) er en gate i Marken i Bergenhus bydel i Bergen sentrum; gaten løper fra Marken til Grønnevollen.

## Historikk
Badstustredet het opprinnelig Haukelandssmauet. Fra 1958 ble navnet endret til Badstustredet, som viser til det tidligere Markens folkebad. Badet eksisterte i perioden 1906–1960, og lå ved østenden av gaten.

## Referanser
Weekend

**Weekend** er et engelsk ord som på norsk betyr helg. Ordet har forøvrig flere betydninger.

## Kultur
### Film
*Week-end (1935), en dansk film regissert av Lau Lauritzen & Alice O'Fredericks.
*Weekend (1967), en fransk film av Jean-Luc Godard.
*Weekend (1998), en norsk film  av Erik Gustavson.
*Weekends (2004), en amerikansk TV-film med Amanda Detmer.
*Weekend (2011), en britisk film av Andrew Haigh.
*Le Week-End, en britisk film fra 2013.
*Week-ends (2014) (*Weekends in Normandy*), en fransk film fra 2014 av Anne Villacèque.

### TV
*Weekend (talk show), britisk talk show som gikk fra 2014 til 2017.
*Weekend (nyhetsprogram), et amerikansk nyhetsmagasin fra 1970-tallet.

### Skuespill
*Weekend (skuespill), en politisk komedie fra 1968 av Gore Vidal.

### Grupper
*The Weekend (canadisk band) (etablert 1998), Pop Rock.
*Weekend (walisisk band) (1981–1983), New Wave.
*Weekend (amerikansk band) (etablert 2009), Shoegaze.
*Weekend (polsk band) (etablert 2000), Disco Polo/Dans.

### Album
*Weekend (Underground album)
*The Weekend (Hey Mercedes album)
*Weekend (Kenny Lattimore album)
*The Weekend (Smashproof album)
*Weekend (The Sounds album)

### Festivaler
*Weekend Festival (fra 2012), en finsk sommerfestival.

### Bøker
*The Weekend, en roman fra 1994 av Peter Cameron.
*Weekend (srilankisk avis), en tidligere avis på Sri Lanka (Ceylon).
*Weekend (magasin) (1951–1979), et canadisk nyhetsbilag.
*Weekend (roman), en roman fra 2006 av William McIlvanney.
Bååstede

**Bååstede** er et prosjekt som ble startet i 2012 for å tilbakeføre samiske gjenstander fra Norsk Folkemuseum og Kulturhistorisk museum til seks samiske museer. Selve ordet «bååstede» betyr «tilbake» på sørsamisk.

## Tilbakeføringsavtalen
Prosjektet er tuftet på en avtale som ble signert i Sametinget i Karasjok den 19. juni 2012. Avtalen omtales på norsk som «Tilbakeføringsavtalen for samisk museumsmateriale», og i avtalen forpliktet Norsk Folkemuseum og Kulturhistorisk museum ved Universitetet i Oslo seg til å avlevere samiske museumsgjenstander til de seks museene som hører inn under Sametingets ansvarsområde. I alt omfattet avtalen plikt til å avlevere om lag 2000 gjenstander, det vil si halvparten av den samiske samlingen som befant seg ved Norsk Folkemuseum. Kulturhistorisk museum hadde i 1951 deponert sin del av denne samlingen ved Folkemuseet.

De to museene i Oslo skulle stille til rådighet for de seks samiske museene arkivmateriale som grunnlag for utvelgelsen av hvilke gjenstander de seks museene anså som mest aktuelt å få tilbakeført. Deretter skulle en kommisjon med representanter fra alle de involverte partene, avgjøre hvilke gjenstander som skulle avleveres. Avtalen la opp til at tilbakeføringen skulle være fullført høsten 2017.

## De seks samiske museene
I henhold til Tilbakeføringsavtalen skulle følgende seks museer være mottager av de om lag 2000 gjenstandene fra samlingen til Norsk Folkemuseum og Kulturhistorisk museum:

* Tana og Varanger Musumssiida, Øst-Finnmark,
* RiddoDuottarMuseat, Vest-Finnmark
* Samtidsmuseet for nordlige folk, Manndalen i Troms
* Várdobáiki, Evenes i Troms
* Arran Lulesamisk senter, Tysfjord
* Saemien Sijte, Sørsamisk museum og kultursenter, Snåsa

## Referanser


## Eksterne lenker
* Om Bååstede på Norsk Folkemuseums nettsider
Poul Johannes Jensen

**Poul Johannes Jensen** (født 18. september 1950 på Fejø i Danmark) er en dansk keramiker og professor emeritus ved Kunsthøgskolen i Oslo.

Han er født i Fejø i Danmark og kom til Norge som ung.  
Fra 1980 hadde han sitt eget keramikkverksted på Kampen i Oslo. Han arbeidet med steingods og porselen. Han var 1987 - 2000 og var designsjef på Porsgrunds Porselænsfabrik 1987-2000. 

Siden 1981 har Jensen undervist i keramikk ved Statens Håndverks- og Kunstindustriskole, SHKS, (siden 2010 en del av Kunsthøgskolen). Han var dekan 2000-2005, professor 2005-2016 og er professor emeritus siden 2016. 

Han var gift med Anne Marie Wilhelmsen (1945-2023) i 55 år.

Poul Jensen er representert i alle de norske kunstindustrimuseene. Han er også representert i:

* American Museum of Ceramic Art, Pomona, California, USA.
* Fiskars Museum for keramikk. Fiskars, Finland.
* Victoria & Albert Museum. London, Storbritannia.
* Museo Internazionale Dela Ceramica, Faenza, Italia.

Noen av de utstillinger han har hatt er:

* 2018 "Lys over Lolland" Saxkjøbing, Danmark.

* 2003 Galleri Brandstrup, Oslo, Norge.
* 1991 Nordenfjeldske Kunstindustrimuseum, Trondheim, Norge.
* 1990 Kunstnerforbundet, Oslo, Norge.
* 1983 Kunstnerforbundet, Oslo, Norge.

Noen offentlige utsmykkingsprosjekt:

* 2025 Fejø kirke, Danmark.
* 2008 Arbeidsretten i Oslo
* 2006 Ullevål universitetssykehus 
* 1994 NSB Porsgrunn

## Referanser


## Eksterne lenker
* Kunsthøgskolen
Fire romanser av Chr. Winther

***Fire romanser av [[Christian Winther|Chr. Winther]], opus 10*** er fire stykker for solosang med klaverakkompagnement av Edvard Grieg.

Grieg skrev nr. 2 «Skovsang» i 1866, de andre tre et par år tidligere.

Første trykte utgave bar navnet *4 Romancer, 4de Hefte.* 1866. - Kjöbenhavn. Chr. E Hornemans Forlag.

;Enkeltsanger
# Taksigelse (Jeg takker dig for hver en Stund)
# Skovsang (Der sad en Fugl paa Bøgekvist)
# Blomsterne tale (Fra Vindens Kulde vi komme herind)
# Sang paa Fjeldet (I Aftenens Glans mon gløde)

## Kilder
* Monica Jangaard: ''Opus 10. Fire romanser'', griegminuttforminutt.no
* Jorunn Eckhoff Færden: ''Sanger, op. 10'', Griegsamlingen ved Bergen Offentlige Bibliotek

## Eksterne lenker
*
Olivia Fotopoulou

**Olivia Fotopoulou** (født 1996) er en kypriotisk friidrettsutøver som konkurrerer i sprintløp. Hennes fremste internasjonale meritt er gull på 100 meter ved Det europeiske småstatsmesterskapet i friidrett 2018. 

Hennes tvillingsøster Filippa Fotopoulou er også friidrettsutøver.

## Idrettskarriere
;2013
I 2013 deltok Fotopoulou i Junior-EM i friidrett i Rieti, der Kypros kom på sjetteplass på 4 x 100 meter stafett. Hun deltok også i Gymnasiaden 2013 i Brasil, og kom der på sjetteplass på 100 meter. 

; 2014 
Fotopoulou satte personlig rekord på 100 meter i juni 2014, med 11,82 sekunder. Hun kom på andreplass på 100 meter under Juniorbalkanmesterskapet i friidrett 2014, bak Maria Fakidari. 

Hun deltok i Junior-VM i friidrett 2014. På 100 meter fikk hun 29. beste tid i kvalifiseringsheatene, og gikk ikke videre til semifinalene. Hun deltok også på 4 x 100 meter stafett, men Kypros ble der diskvalifisert for feil i en veksling.  

;2015
Kypros deltok i Second League under Lag-EM i friidrett 2015, og Fotopoulou deltok på 4 x 100 meter stafett, der Kypros vant med ny nasjonal rekord på 44,75. I juli vant hun 100 meter under Juniorbalkanmesterskapet i friidrett 2015. I Junior-EM i friidrett 2015 satte hun personlig rekord med 11,78 i innledningsheatet på 100 meter, og kom på tredjeplass i sitt heat, men ble deretter slått ut i semifinalen.

;2016
Hun fikk sølv på 200 meter under det kypriotiske mesterskapet i friidrett 2016. Under EM i friidrett 2016 deltok hun på Kypros' stafettlag på 4 x 100 meter. De satte nasjonal rekord med 43,87 sekunder, men gikk ikke videre fra innledningsheatene. 

;2017
Kypros deltok igjen i Second League under Lag-EM i friidrett 2017. Fotopoulou fikk der bronse på 200 meter, og kom på femteplass på 100 meter. Hun deltok på 100 og 200 meter under U23-EM i friidrett 2017. På 200 meter ble hun slått ut i innledningsheatet med 25. beste tid, og på 100 meter nådde hun semifinalen, der hun fikk 13. beste tid. På nasjonalt nivå vant hun 100 meter under det kypriotiske mesterskapet, og hun fikk sølv på 200 meter. 

;2018
I Det europeiske småstatsmesterskapet i friidrett 2018 fikk hun to gullmedaljer. Individuelt vant hun 100 meter, med ny personlig rekord på 11,49. Hun deltok også på Kypros' stafettlag som vant 1000 meter stafett, der hun løp sammen med Sanda Colomeiteva, Kalliopi Kountouri og Christiana Katsari. 

## Referanser


## Eksterne lenker
*
Skaftestøvler

**Skaftestøvler** er en type fottøy med lange skafter som trekkes på foten i stedet for å snøres. Skaftene trekkes utenpå bukser slik at støvleskaftet synes, slik at den nederste delen av buksebeinet er beskyttet. Skaftestøvler utviklet seg fra ridestøvler og har særlig vært i bruk i militæret etter Napoleonskrigen, men også som arbeidsantrekk for bønder og fabrikkarbeidere som har hatt behov for å beskytte føttene og/eller klærne under arbeid.

Skaftestøvler er tradisjonelt laget av lær og har gjerne nagler, støvlespar og hæjern for å spare sålen. Slike jernslåtte soldatstøvler ble mye brukt av den tyske Wehrmacht under begge verdenskrigene, og har blitt et symbol på totalitære regimer.

Skaftestøler er særlig egnet til å gå i søle og slaps. I dag lages slike støvler hovedsakelig av gummi og kalles gummistøvler.

## Referanser
Sanda Colomeiteva

**Sanda Colomeiteva** (født 13. juni 2000) er en kypriotisksk friidrettsutøver som konkurrerer i sprintløp. Hennes fremste internasjonale meritt er gull på 1000 meter stafett ved Det europeiske småstatsmesterskapet i friidrett 2018. 

## Idrettskarriere
;2016
Hun kom på fjerdeplass på 200 meter og sjuendeplass på 400 meter under det kypriotiske mesterskapet i friidrett 2016.  

;2017
Hun deltok i en U20-landskamp mellom Kypros, Ukraina, Belarus, Israel og Romania i mai, og kom der på fjerdeplass på 100 meter, og Kypros fikk bronse på 4 x 100 meter stafett. I De europeiske småstatslekene 2017 fikk Kypros sølv på 4 x 400 meter stafett med Colomeiteva på laget. Individuelt kom hun på sjuendeplass på 100 og 200 meter. Hun deltok også på 4 x 100 meter stafett, der Kypros kom på fjerdeplass. 

I det kypriotiske mesterskapet i friidrett kom hun på femteplass på 100 og 200 meter. 

;2018
Hun satte personlig rekord på 60 meter innendørs i januar, med 7,74 sekunder, og deltok i Juniorbalkanmesterskapet i friidrett innendørs 2018, der hun tangerte denne rekorden. Hun kom på tredjeplass i sitt innledningsheat, og nådde ikke finalen.  

Hun satte ny personlig rekord på 200 meter i april, med 24,06. I Det europeiske småstatsmesterskapet i friidrett 2018 kom hun på femteplass på 200 meter, og hun deltok også på Kypros' stafettlag som vant 1000 meter stafett, der hun løp sammen med Olivia Fotopoulou, Kalliopi Kountouri og Christiana Katsari. 

## Referanser


## Eksterne lenker
*
Ayse Koca

**Ayse Koca** (født 1. september 1975 i Tyrkia) er journalist, lærer og barnebokforfatter, bosatt i Drammen.

Hun kom til Norge som femåring, og vokste opp i bydelen Fjell i Drammen. Hun er utdannet adjunkt og har gått på forfatterutdanningen ved Norsk Barnebokinstitutt. For sin debutbok *Yoko Onur – et balleliv* ble hun nominert både til Brageprisen og Kulturdepartementets debutantpris.

I Drammen arbeider hun som kontaktlærer, og er redaktør for de tyrkiske språksidene på Tema Morsmål for Nasjonalt senter for flerkulturell opplæring.

## Bibliografi
* *Yoko Onur – et balleliv*, barnebok, Omnipax (2014)
* *Yoko Onurs dobbeltliv *, barnebok, Omnipax (2019)
*There are no time for talking

## Referanser


## Kilder
*Presentasjon av Ayse Koca i Forfatterkatalogen på Forfattersentrums nettsider
*Presentasjon av Ayse Koca på Omnipax' nettsider
Kalliopi Kountouri

**Kalliopi Kountouri** (født 7. juli 1997) er en kypriotisksk friidrettsutøver som konkurrerer i sprintløp. Hennes fremste internasjonale meritt er gull på 400 meter ved Det europeiske småstatsmesterskapet i friidrett 2018. 

Hun ble kypriotisk mester på 400 meter i 2011.

## Idrettskarriere
;2013
Kountouri deltok i De europeiske småstatslekene 2013 i Luxembourg, og fikk der bronse på 400 meter med ny personlig rekord på 56,46 sekunder. Hun deltok også på 4 x 400 meter stafett, men der ble Kypros diskvalifisert. Kypros deltok i Second League under Lag-EM i friidrett 2013, og Fotopoulou deltok på 4 x 400 meter stafett, der Kypros kom på sjuendeplass. Hun deltok også på 400 meter, der hun kom på femteplass. 

Hun deltok i European Youth Summer Olympic Festival 2013 i Utrecht, der hun kom på femteplass på 400 meter, med ny personlig rekord på 55,69 sekunder. Under Gymnasiaden 2013 i Brasil kom hun på andreplass på 400 meter. 

;2015
Hun deltok i en U20-landskamp mellom Kypros, Ukraina, Israel og Romania i mai, og kom der på andreplass på 400 meter. Hun deltok i De europeiske småstatslekene 2015 i Reykjavík, og fikk der to medaljer. Individuelt kom hun på tredjeplass på 400 meter, og Kypros kom på andreplass på 4 x 400 meter stafett. 

Kypros deltok i Second League under Lag-EM i friidrett 2015, og Kountouri kom på sjuendeplpass på 400 meter og på 4 x 400 meter stafett. I Juniorbalkanmesterskapet i friidrett 2015 fikk hun sølv på 400 meter, bak Katarina Sekulic, og hun kom på fjerdeplass på 200 meter. Hun deltok også i Junior-EM i friidrett 2015, men ble der slått ut i innledningsheatet på 400 meter. 

;2016 
Det europeiske småstatsmesterskapet i friidrett 2016 ble arrangert i Marsa på Malta, og Kountouri kom på sjetteplass på 400 meter, og hun fikk bronse på 1000 meter stafett. I det kypriotiske mesterskapet i friidrett fikk hun sølv på 400 meter, og hun kom på femteplass på 200 meter. Under U20-VM i friidrett 2016 ble hun slått ut i innledningsheatene, med 40. beste tid sammenlagt. 

;2017
I De europeiske småstatslekene 2017 fikk hun bronse på 400 meter, og Kypros fikk sølv på 4 x 400 meter stafett. 

I det kypriotiske mesterskapet i friidrett kom hun på tredjeplass på 400 meter og sjuendeplass på 200 meter. 

;2018
Hun deltok i Det europeiske småstatsmesterskapet i friidrett 2018, og vant der 400 meter, og hun deltok også på Kypros' stafettlag som vant 1000 meter stafett, der hun løp sammen med Olivia Fotopoulou, Sanda Colomeiteva og Christiana Katsari. 

## Referanser


## Eksterne lenker
*
Utvinningstillatelse

En **utvinningstillatelse** er en konsesjon som gir enerett til leteboring og utvinning av olje og gass innenfor et avgrenset område på kontinentalsokkelen. Om lag annethvert år avholdes såkalte ordinære runder for umodne deler av sokkelen. Tildelinger i forhåndsdefinerte områder skjer normalt hvert år og omfatter de modne delene av sokkelen med kjent geologi og god infrastruktur.

Utvinningstillatelser kalles ofte i dagligtale bare lisens.

## Norge

I Norge gis konsesjonen av myndighetene ved Olje- og energidepartementet til et foretak, vanligvis oljeselskap, eller til et konsortium av flere interessenter som må samarbeide. Man kan alternativt betrakte konsesjonen som en leieavtale mellom staten og leietakeren eller leietakerne for et geografisk angitt areal og en tidsperiode. Perioden er vanligvis 30 år.

Forpliktelser. Leietakerne må yte staten kompensasjon i form av årlige arealavgifter og gjennomføring av et gitt antall letebrønner, noen ganger også seismiske undersøkelser i hele leieperioden.

### Geografisk avgrensing
Geografisk angis hver lisens med ett eller flere polygon fra en eller flere blokker. Hvert polygon er definert av et sett av koordinatpar.

Rettighetshaverne – forholdet mellom deltakere. Når flere interessenter samarbeider innenfor lisensen har deltakerne eller rettighetshaverne hver en andel av leiekontrakten. Andelen for en deltaker er en brøk av totalen bestemt av myndighetene ved tildeling av lisensen. Denne fordelingsbrøken benyttes vanligvis til å fordele både kostnader og inntekter mellom alle deltakerne forbundet med aktiviteter knyttet til lisensen. Myndighetene bestemmer også hvilken rolle hver deltaker i lisensen skal inneha, vanligvis er det pekt ut en operatør og de øvrige leietakerne er ordinære medlemmer i lisensen.

### Omsetning av andeler
Andeler av attraktive lisenser er gjenstand for kjøp og salg på lignende måte som at aksjer i vanlige selskaper skifter eier. Slik handel forekommer for eksempel når flere av aktørene ønsker å effektivisere daglige operasjoner og drift i gitte større geografiske områder. Alt kjøp og salg må godkjennes av myndighetene før de trer i kraft.

### Tilbakelevering
Dersom leteboringer leder til en konklusjon om at det ikke vil bli igangsatt utvinning / ikke er drivverdige forekomster i arealet (ingen funn) som omfattes av lisensen, så skal myndighetene underrettes. Det kan og søkes om tilbakelevering av hele eller deler av lisensen for å bli fritatt for innbetaling av arealavgifter og andre plikter.

## Fotnoter

## Referanser
Bøyelaster

En **bøyelaster** eller **skytteltanker** er et skip utformet for oljetransport fra et offshore-oljefelt som et alternativ til å bygge oljerørledninger.

Bøyelastere ble først brukt i Nordsjøen. De brukes også i Brasil, og forsøksprosjekter har blitt gjennomført i Mexicogolfen. Det finnes planer om bruk i Nordishavet, nord for vestlige Russland.

## Se også
* Offshore lastesystemer

## Eksterne lenker
*
* www.knutsenoas.com
* www.teekay.com
Robert Taylor

**Robert Taylor** er navnet til flere personer:

* Robert Taylor (skuespiller) (1911–1969), amerikansk film- og TV-skuespiller
* Robert Taylor (friidrettsutøver) (1948–2007), amerikansk sprintløper, OL-gull i 4&nbsp;×100&nbsp;m stafett og sølv på 100&nbsp;m i 1972
* Robert Taylor (fotballspiller) (1994–), finsk fotballspiller som har spilt for JJK Jyväskylä, RoPS, Tromsø og Brann
Kammertjener

**Kammertjener** er en tjener i en større og herskapelig husholdning som tradisjonelt er ansvarlig for husherrens eller husfruens garderobe og hjelper med påkledning og avkledning. En mannlig kammertjener kalles på engelsk *valet* mens en kvinnelig kammertjener kalles *lady's maid*.

Gjennom sin nærhet til arbeidsgiveren er kammertjeneren en betrodd person som tradisjonelt rangerer høyt i et større tjenerhierarki i mer herskapelige husholdninger, og som ofte også har andre arbeidsoppgaver enn garderobe og påkledning. I mindre husholdninger kan samme person ha rollene som kammertjener og hushovmester (engelsk: *butler*). På norsk er tradisjonelt begrepet *tjener* brukt for både mannlige kammertjenere og hushovmestre i de få herskapelige husholdningene som hadde dette.

Begrepet kammertjener er fortsatt brukt ved Det kongelige hoff i Norge.

## Se også
* Kammerherre

## Referanser
Vårin Strand

**Vårin Strand** (født 1996) er en norsk sanger, musiker og låtskriver med artistnavnet **Vårin** eller **Vaarin**. Debutalbumet hennes ble svært godt mottatt av Aftenpostens anmelder i 2018. 

Strand vokste opp i en kunstnerisk og musikalsk familie i Hokksund. Som 14-åring utga hun en CD med tittelen *So Far*. Den inneholdt de to sangene «Who Knows» og «I». Sistnevnte er også med på hennes debutalbum *[[Even If I Started Seeing Rainbows]]*, som ble utgitt 1. juni 2018 og fikk svært god mottagelse blant anmelderne. Albumet er inspirert av artister og musikere som Norah Jones, Ane Brun, Radka Toneff, Susanne Sundfør, CocoRosie og Tori Amos.. Debutalbumet (Produsert av Thomas Eriksen og Vårin selv) fra 2018 ble en stjerne debut for jazz/folk artisten, som siden den gang har sluppet mye musikk. 

Vaarin har både vært support for Aurora (Union Scene Drammen, 2015), Hellbillies (Portåsen 2016), Bel Canto (Sentrum Scene Oslo, 2018) og Fay Wildhagen (Union Scene Drammen & Energimølla Kongsberg, 2018), og holdt egne konserter i den norske ambassaden i Berlin og på festivalen OverOslo på Grefsenkollen i 2018.  

Strand har blant annet samarbeidet med MIIA, sammen har de skrevet *Skin of a Fool* som ble gitt ut som singel i 2023. I 2025 bidro hun på singelen *Myopia* fra bandet Dim Gray.  

## Diskografi

##### Singler
* 2018: *Black and White, Silence, Pull Me Up*
* 2020: *Palace Square* – skrevet sammen med Bjarte dePresno Borthen, Edvard Tronstad og låtens produsent, Mathias Wang
* 2020: *Chasing Happy* – skrevet sammen med produsenten Askjell

* 2020: *Lovers In Memory* – skrevet sammen med Bjarte dePresno Borthen og Mathias Wang; A-listet på NRK P1 
* 2021: *Take It With Me, Another Love, The Moon Is a Harsh Mistress (Quarantine Recordings)* 
* 2023: *Dark Matter* 
* 2023: *There's You* 
* 2023: *Skin of a Fool* med MIIA 
* 2023: *Angel* 
* 2023: *Made For Love* 
* 2024: *<nowiki/>'til the morning* 
* 2025: *There Goes My Life* 
* 2025: *You Don't Know* – skrevet sammen med Anna Solnørdal og produsent Marcus A. Edvardsen 
**EP**

* 2020: *Bitter Taste Of Goodbye*
* 2021: *Imaginary Movies* *(Lighthouse, Ballet Dancer, Darling, Auteur)*

##### Album
* 2018: *[[Even If I Started Seeing Rainbows]]*
* 2023: *The Identity of Belonging*
* 2025: *Heading Home*

##### Andre utgivelser
* *Singelalbumet *So Far* ble utgitt i 2011; det inneholdt to låter i to ulike versjoner.

## Referanser


## Eksterne lenker
* 
* 
* http://talentmusikk.no/varin/ 
* https://www.facebook.com/vaarinofficial/
18. serierunde i Toppserien 2017

**18. serierunde i [[Toppserien 2017]]** ble spilt mellom lørdag 23. og onsdag 4. oktober 2017.
   

## Fakta
**Lørdag 23. september**



**Søndag 24. september**

**Tirsdag 3. oktober**

**Onsdag 4. oktober**


## Noter


## Kilder
Even If I Started Seeing Rainbows

***Even If I Started Seeing Rainbows*** er et musikkalbum med VÅRIN. Det kom i 2018.

## Sporliste

## Eksterne lenker
*
Bjarte Daviknes Klakegg

**Bjarte Daviknes Klakegg** (født 6. oktober 1969 i Førde) er en norsk grafisk designer og forfatter, bosatt i Bergen.

## Bibliografi
* *Heliumhjarte*, kortprosa, Samlaget (2009)
**Ninkolai*, roman, Samlaget (2019)

## Kilder
*Presentasjon av Bjarte Daviknes Klakegg i Forfatterkatalogen på Forfattersentrums nettsider

## Eksterne lenker
* «Bjarte Daviknes Klakegg» på allkunne.no
*Digitaliserte bøker av Bjarte Daviknes Klakegg i Nasjonalbiblioteket
De Mysteriis Dom Sathanas Alive

***De Mysteriis Dom Sathanas Alive*** er et konsertalbum med black metal-bandet Mayhem utgitt i 2016.

Albumet er en live-version av De Mysteriis Dom Sathanas (1994), ansett som en av de mest innflytelsesrike svartmetallutgivelsene noensinne. Konserten fant sted på Black Christmas Festival i Norrköping, 18. desember 2015, som var den første gangen plata ble spilt live i sin helhet. 

Førstepress av albumet ble gitt ut i 1000 nummererte eksemplarer, med vinyl og DVD. Den finnes også i en versjon med CD og DVD, og i kassettversjon. Repressen på ytterligere 1000 eksemplarer har 222 eks. i lilla vinyl og 112 i lilla med svarte skygger; de resterende 666 i ordinær svart vinyl. I tillegg ble det laget en pressing i gullvinyl i et opplag på 250 eksemplarer.

Omslaget har påskriften "In memory of Dead – Per Yngve Ohlin & Euronymous – Øystein Aarseth".

Mayhem turnerte i Norden i 2016 og i Europa i 2017 med samme setliste flettet sammen med nylaget, ambient musikk, og debuterte den på norske scener i Studentersamfundet i Trondheim. 

## Sporliste
# «Funeral Fog» 
# «Freezing Moon» 
# «Cursed in Eternity» 
# «Pagan Fears» 
# «Life Eternal» 
# «From the Dark Past» 
# «Buried by Time and Dust»
# «De Mysteriis Dom Sathanas»

## Medvirkende

### Musikere

* Attila Gábor Csihar – vokal
* Charles «Ghul» Hedger – gitarer
* Jan Axel «Hellhammer» Blomberg – trommer
* Jørn «Necrobutcher» Stubberud – bass
* Morten «Teloch» Bergeton Iversen – gitarer

### Annet

* Tore Stjerna, NBS Audio Studio – opptak, miksing, mastring

## Referanser
Tyrannosauroidea

Tyrannosaurer inkluderer slektene Tyrannosaurus, Albertasaurus og Tarbosaurus og er alle rovdyr. Alle tyrannosaurene har to klør og små armer. Tyrannosaurus Rex er den største av alle Tyrannosaurer. 
T-rex 13 meter tarbosaurus 11 meter Daspletosaurus 9 meter appalachiosaurus 7 meter alectrosaurus 9 meter albertasaurus 7,6 meter alioramus 5-6 meter aviatyrannus 0,8 meter bistahieversor 6,5 meter

## Eksterne lenker
*
Rebecca Kjelland

**Rebecca Kjelland** (født 14. november 1983) er en norsk forfatter og lyriker, bosatt på Eidsvoll.

## Bibliografi
* *Akkorda under fluktlinja*, lyrikk, Oktober (2007)
* *Leve gammaldansen!*, lyrikk, Oktober (2011)
* *Ute av skog*, lyrikk, Oktober (2013)
* *Gull i grusen*, lyrikk, Oktober (2018)

## Kilder
*Presentasjon av Rebecca Kjelland i Forfatterkatalogen på Forfattersentrums nettsider
*Presentasjon av Rebecca Kjelland på Oktober forlags nettsider

## Eksterne lenker
* «Møt Rebecca Kjelland», Den norske Forfatterforenings nettsider
Air Force Space Command

**Air Force Space Command** (AFSPC) er en av det amerikanske flyvåpenets hovedkommandoer. Dens oppdrag er å opprettholde krigsforband som benytter romteknologi for militære formål, samt å videreutvikle slike kapasiteter. Det er forband under AFSPC som driver og står for de satellitter som utgjør det globale posisjonssystemet GPS. AFPSCs hovedkvarter er siden opprettelsen i 1982 lokalisert til Peterson Air Force Base i Colorado Springs i Colorado.

## Militær inndeling
I operativt henseende sorterer AFSPC under U.S. Strategic Command, men bidrar også med kapasiteter til den amerikansk-canadiske kommandoen North American Aerospace Defense Command.

Fra 1993 og frem til 2009 inngikk USAs interkontinentale ballistiske kjernevåpenbestykkede missilstridsstyrker i AFSPC. Siden den 1. desember 2009 hører missilene til Air Force Global Strike Command.
## Ny forsvarsgren
Den 20. desember 2019 ble organisasjonen omdøpt til United States Space Force, og ble dermed USAs  sjette forsvarsgren i United States Armed Forces ansvarlig for krigføring i verdensrommet.

## Referanser
Parkeringsvakt

En** parkeringsvakt** er en betjent som overvåker parkeringsplasser og at parkeringsbestemmelser etterleves. Parkeringsvakter har myndighet til å skrive ut parkeringsbøter/kontrollgebyr. 

## Historikk
### Sverige
Den 17. juni 1957 besluttet Stockholms bystyre at et trafikkvaktkorps skulle dannes. De første parkeringsvaktene ble utdannet og kom ut på gatene høsten 1957. Det var kun kvinner i korpset frem til 1977, da den første mannlige parkeringsvakten ble ansatt.

## Referanser
Eliteserien i bandy for menn 2017/18

**Eliteserien i bandy for herrer 2017/18** var det øverste nivået i norsk bandy sesongen 2017/18. Serien varte fra 10. november 2017 til 11. februar 2018. Vinneren av seriespillet, Solberg, ble kåret til seriemester, og eliteserien var dessuten grunnlaget for et sluttspill om norgesmesterskapet. De åtte best rangerte lagene gikk til sluttspillet.

## Tabell

## Kvalifisering til eliteserien 2018/19
* 16. februar: Konnerud – Skeid **5–0** (Konnerud)
* 20. februar: Skeid – Konnerud **7–10** (Voldsløkka)
Konnerud beholdt plassen i eliteserien.

## Referanser


## Eksterne lenker
* Kampreglement 
* Kampoppsett og tabell
Erik Sjøvall

**Nils Erik Sjøvall** (født 18. mai 1911, død 21. april 1988) var en norsk friidrettsutøver som var medlem av IF Hellas og Oslo Turn. Han representerte Norge under EM i friidrett 1938 der han kvalifiserte seg til semifinalen på 100 meter med tiden 10,7.

Sjøvall ble norsk mester på 100 m i 1937 og 1938 og på 200 m i 1938.

Sjøvall løp 100 meter på 10,4 på Bislett, Oslo 21. august 1938. Tiden var sett i ettertid en tangering av Gustav Hansens norske rekord fra 1931 som ble godkjent som offisiell norgesrekord i 1945. 

## Referanser




## Eksterne lenker
*
Adama Mbengue

**Adama Mbengue** (født 1. desember 1993) er en senegalesisk fotballspiller som spiller for den franske klubben LB Châteauroux.

## Landslaget
Han erstattet Saliou Ciss i s tropp til VM i fotball 2018 i Russland.

## Referanser


## Eksterne lenker
*
Klemetspelet

**Klemetspelet** er et et historisk skuespill om fjellmannen og sørsamen Klemet Person, som rundt 1900 bodde med kona Anna og familien under en heller øverst i Leirskardalen. Skuespillet foregår utendørs på Jamtjorden i Leirskardalen, med fjellmassivet Okstindan som kulisse. Det ble sagt om Person at han kunne gande, men også helberede med urter og magi. Skuespillet er en fri gjendiktning av livet til Klemet og Anna, og må ikke forstås som en faktuell gjenfortelling. Helleren og huset hvor Klemet og familien bodde ble sprengt av ukjente gjerningsmenn 28. mai 1994, og kulturminnet fullstendig rasert. Kommunen gav etter hvert opp å restaurere boplassen, og med planer om et nytt kraftverk i Leirelva ble reguleringsplanen endret i 2013. Helleren står fortsatt som et gapende sår etter sprengningen.

## Referanser


## Eksterne lenker
*
Boliglånsforskriften

**Boliglånsforskriften** (fullt navn: **forskrift om krav til nye utlån med pant i bolig**) er en norsk forskrift fastsatt av Finansdepartementet i 2015 med hjemmel i finansforetaksloven. Forskriften skal bidra til en mer bærekraftig utvikling i boliglånsmarkedet, delvis ved å begrense hvor mye penger norske banker har lov til å bevilge låntakere.

Forskriften inneholder følgende tiltak rettet mot boligmarkedet:

* Samlet gjeld kan ikke overstige 5 ganger brutto årsinntekt
* Avdragsplikt for lån som overstiger 60 prosent av boligens verdi
* Kunden skal tåle en renteøkning på 5 prosentpoeng
* Lån skal ikke utgjøre mer enn 85 prosent av boligens verdi
* Rammelån kan ikke overstige 60 prosent av boligens verdi
* Nedbetalingslån med pant i sekundærbolig skal ikke overstige 60 prosent av boligens verdi i Oslo

Bankene har imidlertid en fleksibilitetskvote de kan bruke til å innvilge boliglån til søkere som ikke oppfyller kravene. Utenfor Oslo ligger fleksibilitetskvoten på ti prosent av utlånsvolumet. I Oslo er fleksibilitetskvoten på åtte prosent. For forbrukslån er fleksibilitetskvoten fem prosent i hele landet.

I juni 2018 besluttet Erna Solbergs regjering å videreføre forskriften frem til 31. desember 2019. Den ble erstattet av forskrift om finansforetakenes utlånspraksis (utlånsforskriften), som trådte i kraft 1. januar 2021. Utlånsforskriften erstattet boliglånsforskriften og forbrukslånsforskriften. Enkelte krav i utlånsforskriften ble endret med virkning fra 31. desember 2024.

Formålet med utlånsforskriften er å bidra til finansiell stabilitet ved å stille krav til finansforetakenes utlånspraksis for å forebygge finansiell sårbarhet i husholdninger og finansforetak.

## Referanser


## Eksterne lenker
* Lovdata
Methionopsis

* se systematisk inndeling

***Methionopsis*** er en slekt av sommerfugler som tilhører familien smygere (Hesperiidae).

## Utseende
Små til middelsstore (vingespenn gjerne 20-30 millimeter), brune smygere.

## Levevis
De aller fleste har larver på gress eller andre enfrøbladete planter.

## Utbredelse
Slekten er vidt utbredt i Mellom- og Sør-Amerika, fra Mexico i nord til Paraguay i sør.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Hesperiinae Latreille, 1807
*************** Slektsgruppen Moncini Warren, 2008 – 80 slekter, Amerika, de fleste i Sør-Amerika
**************** Slekten *Methionopsis* Godman, 1901 
***************** *[[Methionopsis dolor]]* Evans, 1955 - fra Guatemala til Peru
***************** *[[Methionopsis ina]]* (Plötz, 1882) - fra Mexico til Paraguay
***************** *[[Methionopsis purus]]* Bell, 1940 - Peru
***************** *[[Methionopsis typhon]]* Godman, 1901 - sørlige Mexico til Costa Rica

## Kilder

* Markku Savela's Lepidoptera and some other life forms: Sjekkliste over artene. Hentet 19.6. 2018.

## Eksterne lenker
* Bilder av artene
*
EM i bridge for nasjonslag 2018

**Europamesterskapet i bridge for nasjonslag 2018** var det 54. i rekken og fant sted i Ostende i Belgia fra 6.-16 juni 2018
Mesterskapet ble arrangert for klassene åpen, damer og veteran. Mesterskapene var også kvalifisering for Bermuda Bowl (VM i bridge) hvor de åtte beste kvalifiserte i hver klasse. I alle klasser spilte man full Round Robin over kamper av 16 spill

## Åpen klasse
33 nasjoner stilte med lag i åpen klasse. Norge var representert ved Boye Brogeland, Espen Lindqvist, Allan Livgård, Terje Aa, Nils Kvangraven og Ulf Tundal. Christian Vennerød var ikkespillende kaptein.

Sluttresultat:

## Damer
23 nasjoner stilte med lag i dameklassen. Norge var representert ved Marianne Harding, Ann Karin Fuglestad, Gunn Tove Vist, Torild Hesjke, Liv Marit Grude og Bodil Øigarden. Tormod Røren var kaptein.

## Veteran
22 nasjoner stilte lag i veteranklassen. Norge var representert ved Helge Mæsel, Roald Mæsel, Tolle Stabell, Leif-Erik Stabell, Peter Marstrander og Tor Bakke . Christian Bakke var ikkespillende kaptein. For å kunne delta måtte man fylle 61 år i løpet av kalenderåret 2018.

## Referanser
Helteglorien

***Helteglorien*** (originaltittel: *What Price Glory?*) er en amerikansk stumfilm fra 1926 regissert av Raoul Walsh.

Dette var den første filmen med rollefigurene Flagg og Quirt, som ble spilt av Victor McLaglen og Edmund Lowe. Walsh regisserte også de to påfølgende filmene, *[[Kamphaner i kjærlighet]]* (1929) og *[[Women of All Nations]]* (1931). Det ble også laget en fjerde film med Flagg og Quirt under tittelen *[[Hot Pepper]]* (1933), men den ble regissert av James Blystone.

## Handling
Flagg og Quirt er to amerikanske militærveteraner som tjenestegjør i United States Marine Corps. De har i mange år vært bitre konkurrenter. Så blir Flagg utnevnt til kaptein, og får kommandoen over en gruppe soldater ved frontlinjen i Frankrike under første verdenskrig.

Sersjant Quirt blir også plassert i Flaggs enhet, men som underoffiser. Det tar ikke lang tid før den gamle kivingen mellom Flagg og Quirt gjenoppstår, og samtidig blir de begge forelsket i en vakker fransk kvinne som heter Charmaine.

## Rolleliste
* Edmund Lowe – kommandérsersjant Quirt
* Victor McLaglen – kaptein Flagg
* Dolores del Río – Charmaine de la Cognac
* William V. Mong – Cognac Pete
* Phyllis Haver – Shanghai Mabel
* Elena Jurado – Carmen, en filippinsk pike
* Leslie Fenton – løytnant Moore
* Barry Norton – menig 'Mother's Boy' Lewisohn
* Sammy Cohen – menig Lipinsky
* Ted McNamara – menig Kiper
* August Tollaire – fransk borgermester
* Mathilde Comont – Camille, den fete damen

## Eksterne lenker
*
VM i fotball 2018 – Gruppe F

**Gruppe E i [[VM i fotball 2018]]** består av , ,  og regjerende mester . Kampene i denne gruppa spilles mellom 17. og 27. juni.

## Lag

;Noter


### Tidligere møter i VM-sammenheng
Sortert alfabetisk uavhengig av hvem som var satt opp som hjemmelag

; Mexico &ndash; Sverige
* 1958 gruppespill: 0 &ndash; 3

; Mexico &ndash; Sør-Korea
* 1998 gruppespill: 3 &ndash; 1

; Mexico &ndash; Tyskland
* 1978 gruppespill: 0 &ndash; 6
* 1986 kvartfinale: 0 &ndash; 0, 0 &ndash; 0 e.e.o. 1 &ndash; 4 e.str.
* 1998 16-delsfinale: 1 &ndash; 2

; Sverige &ndash; Tyskland
* 1934 kvartfinale: 1 &ndash; 2
* 1958 semifinale: 3 &ndash; 1
* 1974 mellomrunde: 2 &ndash; 4
* 2006 16-delsfinale: 0 &ndash; 2

; Sør-Korea &ndash; Tyskland
* 1994 gruppespill: 2 &ndash; 3
* 2002 semifinale: 0 &ndash; 1

## Tabell

## Kamper
**Alle klokkeslett er oppgitt i norsk tid**

## Referanser


## Eksterne lenker
* VM i fotball 2018 − Gruppe F  − FIFA.com
20. serierunde i Toppserien 2017

**20. serierunde i [[Toppserien 2017]]** ble spilt lørdag 14. september og søndag 15. september 2017.

## Fakta
**Lørdag 14. oktober**



**Søndag 15. oktober**




## Noter


## Kilder
NM i svømming langbane 2016

**NM i svømming langbane 2016** ble arrangert i Aquarama i Kristiansand 14.–17. juli 2016. Arrangører var Kristiansand SA og Lillesand IL.

Kongepokalen for menn ble vunnet av Henrik Christiansen (1500 m fri).
Kongepokalen for kvinner ble vunnet av Susann Bjørnsen (50 m fri).

## Menn

### 50 meter fri

### 100 meter fri

### 200 meter fri

### 400 meter fri

### 800 meter fri

### 1500 meter fri

### 50 meter rygg

### 100 meter rygg

### 200 meter rygg

### 50 meter bryst

### 100 meter bryst

### 200 meter bryst

### 50 meter butterfly

### 100 meter butterfly

### 200 meter butterfly

### 200 meter medley

### 400 meter medley

### 4 x 100 meter fri

### 4 x 200 meter fri

### 4 x 100 meter medley

## Kvinner

### 50 meter fri

### 100 meter fri

### 200 meter fri

### 400 meter fri

### 800 meter fri

### 1500 meter fri

### 50 meter rygg

### 100 meter rygg

### 200 meter rygg

### 50 meter bryst

### 100 meter bryst

### 200 meter bryst

### 50 meter butterfly

### 100 meter butterfly

### 200 meter butterfly

### 200 meter medley

### 400 meter medley

### 4 x 100 meter fri

### 4 x 200 meter fri

### 4 x 100 meter medley

## Referanser




## Kilder
* medley.no: Medaljevinnere NM langbane 2016
* medley.no: Resultatliste NM langbane 2016. 
* Egil Svendsby (red.) *Sportsboken 2016*, s. 266–67. Vigmostad & Bjørke. ISBN 978-82-419-1334-0.